CELEX: 32011R1190
Language: sl
Date: 2011-11-18 00:00:00
Title: Izvedbena uredba Komisije (EU) št. 1190/2011 z dne 18. novembra 2011 o spremembi uredb (ES) št. 1730/2006 in (ES) št. 1138/2007 glede imena imetnika dovoljenja za krmni dodatek benzojska kislina (Vevo Vitall) Besedilo velja za EGP

19.11.2011   
            
            
               SL
            
            
               Uradni list Evropske unije
            
            
               L 302/28
            
         IZVEDBENA UREDBA KOMISIJE (EU) št. 1190/2011
   z dne 18. novembra 2011
   o spremembi uredb (ES) št. 1730/2006 in (ES) št. 1138/2007 glede imena imetnika dovoljenja za krmni dodatek benzojska kislina (Vevo Vitall)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Družba Emerald Kalama Chemical BV je predložila zahtevke v skladu s členom 13(3) Uredbe (ES) št. 1831/2003 s predlogom za spremembo imena imetnika dovoljenja v Uredbi Komisije (ES) št. 1730/2006 z dne 23. novembra 2006 o izdaji dovoljenja za benzojsko kislino (Vevo Vitall) kot dodatka v krmi (2) in v Uredbi Komisije (ES) št. 1138/2007 z dne 1. oktobra 2007 o izdaji dovoljenja za novo uporabo benzojske kisline (Vevo Vitall) kot krmnega dodatka (3).
            
         
               (2)
            
            
               Vlagatelj trdi, da se je z dnem 26. maja 2011 družba DSM Special Products BV preoblikovala v družbo Emerald Kalama Chemical BV, ki ima zdaj pravice trženja za navedeni dodatek. Vlagatelj je v podporo svojih navedb predložil dokumentacijo.
            
         
               (3)
            
            
               Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila obveščena o zahtevku.
            
         
               (4)
            
            
               Da bi se vlagatelju zahtevka omogočilo, da izkoristi svoje pravice trženja pod imenom Emerald Kalama Chemical BV, je treba spremeniti pogoje dovoljenj.
            
         
               (5)
            
            
               Uredbi (ES) št. 1730/2006 in (ES) št. 1138/2007 je zato treba ustrezno spremeniti.
            
         
               (6)
            
            
               Ker spremembe pogojev izdaje dovoljenja niso povezane z varnostnimi razlogi, je primerno, da se omogoči prehodno obdobje za porabo obstoječih zalog.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V stolpcu 2 Priloge k Uredbi (ES) št. 1730/2006 se besede „Posebni proizvodi DSM“ zamenjajo z besedami „Emerald Kalama Chemical BV“.
   Člen 2
   V stolpcu 2 Priloge k Uredbi (ES) št. 1138/2007 se besede „DSM Special Products“ zamenjajo z besedami „Emerald Kalama Chemical BV“.
   Člen 3
   Obstoječe zaloge, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo v promet in se uporabljajo do 9 junija 2012.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 325, 24.11.2006, str. 9.
   
      (3)  UL L 256, 2.10.2007, str. 8.